ஓட்டுபதிவு துவங்கியது: பார்லிமென்ட்டில் லோக்சபா மற்றும் ராஜ்சபா ஆகிய இரு அவைகளிலும் உள்ள மொத்தம் 790 எம்.பி.க்கள் ஒட்டளிக்க தகுதியானவர்கள். இவர்கள் அனைவரும் ஓட்டளிக்க ராஜ்யசபாவில் உள்ள அறை எண் 63-ல் விரிவான ஏற்பாடு செய்யப்பட்டது. பிரதமர் மன்மோகன் சிங், காங்கிரஸ் தலைவர் சோனியா, லோக்சபா சபாநாயகர் மீரா குமார், பா.ஜ., மூத்த தலைவர் அத்வானி, லோக்சபா எதிர்க்கட்சித்தலைவர் சுஷ்மா சுவராஜ் உள்ளிட்டோர் ஒட்டளித்தனர். தொடர்ந்து மற்ற எம்.பி.,க்கள் ஓட்டளித்தனர். மாலை 5 மணி வரை ஓட்டுப்பதிவு நடந்தது. தொடர்ந்து ஓட்டுக்கள் எண்ணும் பணி துவங்கியது. இத்தேர்தலுக்கான சிறப்பு அதிகாரிகளை தலைமை தேர்தல் ஆணையர் சம்பத் நியமித்தார்.